此地来勒秦帝国辰光，是临湘县范围内。西汉开始辰光，刘邦封过醴陵侯，东汉设立醴陵县。隋帝国开始辰光，畀长沙县并脱。唐武德四年（621年）重新拆分长沙县，设置醴陵县。到元朝，也有段辰光拿此地升级做醴陵州，明朝初年，因为朱元璋屠杀个关系，人家少脱交关，就拿州废脱，重新设县。1949年之后，长期归属湘潭专区。1959年，拿渌口镇、均坝乡、南阳桥乡、洲坪乡、漂沙井乡、鸿仙乡、姚家坝乡等地，并到株洲市郊区。1985年5月24日，国务院批准（国函[1985]76号）撤销醴陵县，设立县级醴陵市，拿老早醴陵县个行政区域作为醴陵市个行政区域。8月15日挂牌成立。现在，此地是地级株洲市代管个。